OR ควัก 480 ลบ. ซื้อหุ้นร้าน “KAMU” ขยายธุรกิจอาหาร-เครื่องดื่ม
OR ควัก 480 ลบ. ส่งบริษัทย่อย “Modulus” ซื้อหุ้นร้านชานมไข่มุกเจ้าดัง “KAMU” สัดส่วน 25% ขยายธุรกิจอาหาร-เครื่องดื่ม เพิ่มความหลากหลายของผลิตภัณฑ์
OR ควัก 480 ลบ. ซื้อหุ้นร้านชานมไข่มุกเจ้าดัง “KAMU” สัดส่วน 25% ขยายธุรกิจอาหาร-เครื่องดื่ม เพิ่มความหลากหลายของผลิตภัณฑ์
27 ธ.ค. 2564

บริษัท ปตท. น้ำมันและการค้าปลีก จำกัด (มหาชน)  หรือ OR ระบุว่า ที่ประชุมคณะกรรมการ OR วันที่ 24 พฤศจิกายน 2564 มีมติอนุมัติให้ บริษัท มอดูลัส เวนเจอร์ จำกัด (Modulus) บริษัทย่อยของ OR เข้าลงทุนโดยการซื้อหุ้นจากผู้ถือหุ้นเดิมของ บริษัท คามุ คามุ จำกัด (KAMU) ในวงเงินไม่เกิน 480 ล้านบาท โดยภายหลังการเข้าลงทุนดังกล่าวจะทำให้ Modulus มีสัดส่วนการถือหุ้นร้อยละ 25 และกลุ่มผู้ถือหุ้นเดิมของ KAMU มีสัดส่วนการถือหุ้นร้อยละ 75 ใน KAMU
โดย KAMU เป็นผู้ดำเนินธุรกิจเครื่องดื่มชา และเครื่องดื่มอื่นๆ ภายใต้แบรนด์คามุที โดยการลงทุนครั้งนี้มีวัตถุประสงค์เพื่อการเสริมสร้างศักยภาพกลุ่มธุรกิจอาหารและเครื่องดื่มของ OR โดยเพิ่มความหลากหลายของผลิตภัณฑ์ให้กับผู้บริโภค รวมทั้งสร้างโอกาสในการเติบโตร่วมกันทั้งในและต่างประเทศ ทั้งนี้ Modulus จะเข้าลงนามในสัญญาซื้อขายหุ้น และสัญญาระหว่างผู้ถือหุ้นกับกลุ่มผู้ถือหุ้นเดิมของ KAMU ต่อไป